O stradanjima Vukovara, kad mi zato i ne znamo, misle i mlade generacije. Evo što je, u dvjema lirskim pjesmama, napisala učenica D. Arambašić-Kopal, prof., **Lucija Pedišić** iz **1. ZP** razreda:

**Vukovar I.**

Digni ponosno glavu

Vukovar grade,

neka svi vide tvoje

izmučeno lice,

neka se slobodom

tvojom slade

i ljudi i ptice.

Digni ponosno glavu

i ne obaraj oči,

jer previše je bilo

neprospavanih noći.

Svanuo je dan obasjan slobodom,

a patnje tvoje nek` budu

isprane dunavskom vodom.

Vukovare, grade sivi,

sjećanje još uvijek živi.

**Lucija Pedišić**, 1. ZP

**Vukovar II.**

Na valovima Dunava

grad stoji,

hrabro uzdiže glavu

i nikog se ne boji.

Vučedolska golubica

nad njime leti,

bdije nad gradom

i zimi i ljeti.

Iz pepela i suza

niknuše heroji,

oni su zaštitnici

tvoji i moji.

Sjećajmo ih se,

zahvalne duše,

a dunavski vjetar

nek` vukovarsku bol otpuše.

**Lucija Pedišić**, 1. ZP